CELEX: 62018CB0008
Language: el
Date: 2019-05-16 00:00:00
Title: Υπόθεση C-8/18: Διάταξη του Δικαστηρίου (ένατο τμήμα) της 16ης Μαΐου 2019 [αίτηση του Vilniaus apygardos teismas (Λιθουανία) για την έκδοση προδικαστικής αποφάσεως] — TE, UD, YB, ZC κατά Luminor Bank AB (Προδικαστική παραπομπή — Άρθρο 53, παράγραφος 2, και 99 του Κανονισμού Διαδικασίας του Δικαστηρίου — Ελεύθερη παροχή υπηρεσιών — Αγορές χρηματοπιστωτικών μέσων — Ιδιώτης που αγόρασε από τράπεζα παράγωγο χρηματοπιστωτικό μέσο — Χαρακτηρισμός του εν λόγω ιδιώτη κατά το δίκαιο της Ένωσης)

26.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/4
            
         
      Διάταξη του Δικαστηρίου (ένατο τμήμα) της 16ης Μαΐου 2019 [αίτηση του Vilniaus apygardos teismas (Λιθουανία) για την έκδοση προδικαστικής αποφάσεως] — TE, UD, YB, ZC κατά Luminor Bank AB
      (Υπόθεση C-8/18) (1)
      
      (Προδικαστική παραπομπή - Άρθρο 53, παράγραφος 2, και 99 του Κανονισμού Διαδικασίας του Δικαστηρίου - Ελεύθερη παροχή υπηρεσιών - Αγορές χρηματοπιστωτικών μέσων - Ιδιώτης που αγόρασε από τράπεζα παράγωγο χρηματοπιστωτικό μέσο - Χαρακτηρισμός του εν λόγω ιδιώτη κατά το δίκαιο της Ένωσης)
      (2019/C 288/04)
      Γλώσσα διαδικασίας: η λιθουανική
      
         Αιτούν δικαστήριο
      
      Vilniaus apygardos teismas
      
         Διάδικοι στην υπόθεση της κύριας δίκης
      
      TE, UD, YB, ZC
      κατά
      Luminor Bank AB
      
         Διατακτικό
      
      Η οδηγία 2004/39/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για τις αγορές χρηματοπιστωτικών μέσων, για την τροποποίηση των οδηγιών 85/611/ΕΟΚ και 93/6/ΕΟΚ του Συμβουλίου και της οδηγίας 2000/12/ΕΚ του Ευρωπαϊκού Κοινοβουλίου και του Συμβουλίου και για την κατάργηση της οδηγίας 93/22/ΕΟΚ του Συμβουλίου, η οδηγία 2011/83/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τα δικαιώματα των καταναλωτών, την τροποποίηση της οδηγίας 93/13/ΕΟΚ του Συμβουλίου και της οδηγίας 1999/44/ΕΚ του Ευρωπαϊκού Κοινοβουλίου και του Συμβουλίου και την κατάργηση της οδηγίας 85/577/ΕΟΚ του Συμβουλίου και της οδηγίας 97/7/ΕΚ του Ευρωπαϊκού Κοινοβουλίου και του Συμβουλίου, καθώς και η οδηγία 2014/65/ΕΕ του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και την τροποποίηση της οδηγίας 2002/92/ΕΚ και της οδηγίας 2011/61/ΕΕ, έχουν την έννοια ότι δεν εφαρμόζονται σε αποκτήσεις πιστωτικών υποχρεώσεων, όπως οι επίμαχες στην υπόθεση της κύριας δίκης, εφόσον αυτές πραγματοποιήθηκαν πριν από την 1η Νοεμβρίου 2007.
      Το πρώτο και το δεύτερο ερώτημα είναι προδήλως απαράδεκτα καθόσον αφορούν την οδηγία 2001/34/ΕΚ του Ευρωπαϊκού Κοινοβουλίου και του Συμβουλίου, της 28ης Μαΐου 2001, σχετικά με την εισαγωγή κινητών αξιών σε χρηματιστήριο αξιών και τις πληροφορίες επί των αξιών αυτών που πρέπει να δημοσιεύονται, την οδηγία 2003/6/ΕΚ του Ευρωπαϊκού Κοινοβουλίου και του Συμβουλίου, της 28ης Ιανουαρίου 2003, για τις πράξεις προσώπων που κατέχουν εμπιστευτικές πληροφορίες και τις πράξεις χειραγώγησης της αγοράς (κατάχρηση αγοράς), και την οδηγία 2003/71/ΕΚ του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με το ενημερωτικό δελτίο που πρέπει να δημοσιεύεται κατά τη δημόσια προσφορά κινητών αξιών ή την εισαγωγή τους προς διαπραγμάτευση και την τροποποίηση της οδηγίας 2001/34/ΕΚ, καθώς και τον κανονισμό (ΕΚ) 809/2004 της Επιτροπής, της 29ης Απριλίου 2004, για την εφαρμογή της οδηγίας 2003/71/ΕΚ του Ευρωπαϊκού Κοινοβουλίου και του Συμβουλίου όσον αφορά τις πληροφορίες που περιλαμβάνονται στα ενημερωτικά δελτία, τη μορφή των ενημερωτικών δελτίων, την ενσωμάτωση πληροφοριών μέσω παραπομπής, τη δημοσίευση των ενημερωτικών δελτίων και τη διάδοση των σχετικών διαφημίσεων.
      
         (1)  ΕΕ C 152 της 30.4.2018.